માત્ર પોલિસ તંત્ર પર મદાર રાખીને જ ગુનાહિત પ્રવૃત્તિઓ પર રોક લગાવી શકાય તેમ નથી કારણકે ગુનાઓને અટકાવવા માટે લોકોમાં જાગૃત્તિ હોય તે અનિવાર્ય છે પણ કદાચ આપણને પહેલેથી જ એવી શીખ મળી છે કે બધુ કામ માત્ર પોલિસનું છે એટલે લોકો કોઇ ગુનો પોતાની આંખ સામે થતો હોય તો પણ તેને અટકાવવાનો પ્રયાસ કરતું નથી અને પાછળથી પોલિસતંત્રનાં માથે માછલા ધોવાનું કામ કરવામાં લોકોને રસ પડે છે આથી ખરેખરતો આપણે જ જાગૃત્તિ રાખવાની વધારે જરૂર છે કારણકે જેટલા ગુના બહાર બનતા હોય છે તેનાથી ક્યાંય વધારે ગુનાઓ  બંધ બારણે ઘરોમાં આચરાતા હોય છે.